Diari Oficial de la Generalitat Valenciana


Sumari del DOGV 4792, del 07-07-2004 (2004/7046)

DECRET 113/2004, de 2 de juliol, del Consell de la Generalitat, pel qual s'ordena la redacció d'un Pla d'Acció Territorial de Corredors d'Infraestructures.
-----------------------------------------------------------------------------------------------------------------------------------------------------------

### Dades del document

Número de DOGV
:   4792

Data del DOGV
:   07-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7046


Data del document
:   02-07-2004

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * ordenació hidràulica
    * legislació
    * zona protegida
    * programa d'actuació
    * ordenació del territori

DECRET 113/2004, de 2 de juliol, del Consell de la Generalitat, pel qual s'ordena la redacció d'un Pla d'Acció Territorial de Corredors d'Infraestructures. [2004/X7046]
  
La Generalitat disposa de les competències exclusives en les matèries d'ordenació del territori i urbanisme, de conformitat amb l'article 31.9 de l'Estatut d'Autonomia, i de desenvolupament legislatiu i execució en matèria de protecció del medi ambient, de conformitat amb l'article 32.6 de la citada norma.
  
El Reial Decret Llei 2/2004, de 18 de juny, pel qual es modifica la Llei 10/2001, de 5 de juliol, del Pla Hidrològic Nacional, deroga els articles 13, 16, 17, 18, 19, 21, 22, 23 i 36.4, segon incís, d'aquesta, que fan referència al Projecte de transferències de recursos hídrics des de la conca de l'Ebre a diverses conques, entre les quals es troben les del Xúquer i Segura a la Comunitat Valenciana.
  
La Comunitat Valenciana, a través dels seus legítims representants, ha valorat aquest projecte com estratègic per al desenvolupament sostenible i equilibrat del seu territori, en considerar especialment idònia l'esmentada alternativa, enfront d'altres, tant des del punt de vista econòmic i social, com, sobretot, ambiental, en correspondència amb el que en el seu dia va tindre en compte l'Avaluació Ambiental Estratègica de la Llei 10/2001, de 5 de juliol, en aplicació de la Directiva 2001/42/CE de 21 de juliol de 2001 relativa a l'avaluació dels efectes de determinats plans i programes en el medi ambient, com també la Declaració d'Impacte Ambiental del projecte de transferències en aplicació del Reial Decret Legislatiu 1.302/1986, de 28 de juny, i normativa de desenvolupament.
  
El traçat d'aquesta infraestructura és, en definitiva, el que proporciona la màxima funcionalitat amb la mínima afecció sobre els ecosistemes i paisatges d'un territori en què fins a un 27% de la seua superfície correspon a espais naturals protegits
  
La necessitat d'assentar un procés de desenvolupament sostenible a la Comunitat Valenciana, ajustat al procés de modernització en què està immersa la Comunitat Valenciana, ens obliga a preveure actuacions de reserva de terreny per a futures accions legals.
  
D'altra banda, la Generalitat té l'obligació de garantir el subministrament de recursos hídrics a la Comunitat Valenciana.
  
Les alternatives que apareixen en el citat Reial Decret Llei manquen del nivell de desenvolupament i concreció necessari per a realitzar les avaluacions ambientals legalment exigibles. L'alternativa impulsada en el Reial Decret Llei aprovat requerirà una sèrie de tràmits per al seu desenvolupament. El principi de precaució obliga que, davant de la incertesa del resultat final d'aquesta modificació legal i els seus posteriors desenvolupaments, s'adopten les mesures necessàries, siga quin siga el resultat d'aquest procés.
  
El Consell de la Generalitat considera necessari el manteniment de la base territorial per la qual discorre el traçat ja aprovat en l'àmbit territorial de la Comunitat Valenciana, a fi de mantenir el potencial del territori per a aquest fi i la possibilitat de la seua futura realització, sense que aquest puga veure's obstaculitzat per la realització de possibles actuacions que incrementen la seua dificultat tècnica o el facen mes onerós econòmicament.
  
Per tot això, de conformitat amb el que disposen els articles 13.3, 23 i capítol II del títol III de la Llei, de la Generalitat, d'Ordenació del Territori i Protecció del Paisatge, es considera imprescindible la redacció d'un Pla d'Acció Territorial de Corredors d'Infraestructures que de manera preventiva facen efectiu el mandat legal d'utilització racional dels recursos i preservació del medi ambient.
  
Per raó d'això, a proposta conjunta dels consellers d'Infraestructures i Transport i de Territori i Habitatge i després de la deliberació del Consell de la Generalitat, en la reunió del dia 2 de juliol de 2004,
  
DECRETE
  
Article 1
  
Les conselleries d'Infraestructures i Transport i de Territori i Habitatge redactaràn un Pla d'Acció Territorial de caràcter sectorial de Corredors d'Infraestructures, conforme al que estableixen els articles 13.3 i 23.7 de la Llei, de la Generalitat, d'Ordenació del Territori i Protecció del Paisatge, d'acord amb el procediment que estableixen els articles 43 i següents de la mateixa norma.
  
Article 2
  
Sense perjudici de determinacions posteriors, l'àmbit d'actuació de l'esmentat Pla d'Acció Territorial seran els terrenys compresos en una franja de 200 m. a cada costat del traçat denominat ?solució base- i ?variants?, i 400 metres a l'entorn dels perímetres dels denominats ?elements de regulació i auxiliars?, definits en el Projecte de les Transferències autoritzades per l'article 13 de la Llei 10/2001, de 5 de juliol, del Pla Hidrològic Nacional en l'àmbit de la Comunitat Valenciana, aprovat per Resolució de 13 de novembre de 2003, del secretari d'estat d'Aigües i Costes, del Ministeri de Medi Ambient.
  
La delimitació gràfica de la zona afectada es conté en l'annex del present decret.
  
Article 3
  
El Pla d'Acció Territorial establirà les determinacions necessàries per al compliment dels objectius proposats, establint les zones de reserva necessàries per al traçat de les infraestructures lineals i instal·lacions annexes a aquestes, com també les normes d'ús per a les esmentades zones.
  
DISPOSICIONS FINALS
  
Primera
  
S'autoritza els consellers d'Infraestructures i Transport i de Territori i Habitatge per a dictar les disposicions necessàries per al desenvolupament i execució del que disposa el present decret.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 2 de juliol de 2004
  
El president de la Generalitat,
  
FRANCISCO CAMPS ORTIZ
  
El conseller d'Infraestructures, i Transport,
  
JOSÉ RAMÓN GARCÍA ANTÓN
  
El conseller de Territori i Habitatge,